Wirral (poluotok)
Wirral je poluotok na sjeverozapadu Engleske koji svojim najvećim dijelom administrativno podpada pod grofoviju Merseyside, a manjim južnim dijelom pod grofoviju Cheshire.

Geografija 
Poluotok formiraju estuariji rijeke Mersey (na sjeveru, Dee na jugu i Irsko more na zapadu. Wirral je dug nekih 24 km i širok nekih 7 km, a praktički sve donedavno bio je dio historijske grofovije Cheshire.

Historija 
Wirral je sve do početka 19. vijeka bio ruralni kraj, a onda su se bogatiji stanovnici naglo izraslog Liverpoola počeli seliti na poluotok. Nakon tog je 1824. William Laird osnovao brodogradilište i počeo graditi plansko naselje Birkenhead s trgom Hamilton kao njegovim centrom. Krajem istog vijeka dokovi Birkenheada  privukli su trgovce pa je postao trgovačka luka.

Nakon administrativne reforme 1974. na najvećem sjevernom dijelu poluotoka osnovan je metropolitanski borough Wirral. Danas je poluotok osim s trajektima povezan i s dva tunela, cestovnim i željezničkim.

Izvori

Vanjske veze 

 Wirral na portalu Encyclopædia Britannica 

Poluotoci u Ujedinjenom Kraljevstvu
Poluotoci Irskog mora
Geografija Engleske
Merseyside